**13. sjednica Školskog odbora Obrtničke škole u Splitu je održana 13.travnja 2022.godine u knjižnici Obrtničke škole s početkom rada u 16.30 sati, uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 12. sjednice Školskog odbora**

Jednoglasno je prihvaćen zapisnik s prethodne 12. sjednice Školskog odbora.

**Ad 2. Predstavljanje kandidata s programom rada za mandatno razdoblje**

Kandidat Davor Kulić je predstavio program rada za mandatno razdoblje članovima Školskog odbora. Uredno pozvani kandidat Ivica Pavela je kontaktirao predsjednicu Školskog odbora i obavijestio da neće pristupiti predstavljanju programa rada Školskom odboru zbog drugih obaveza, pa je program kandidata Ivice Pavele predsjednica Školskog odbora pročitala prisutnim članovima Školskog odbora.

**Ad 3. Imenovanje ravnatelja sukladno odlukama Nastavničkog vijeća, Radničkog vijeća i Vijeća roditelja**

Nakon održanih sjednica Nastavničkog vijeća, Radničkog vijeća i Vijeća roditelja na kojima su navedena tijela tajnim glasovanjem o kandidatima za ravnatelja donijela pisane zaključke o zauzetim stajalištima koji su dostavljeni Školskom odboru koji je utvrdio da je:

1. Nastavničko vijeće većinom glasova izabralo kandidata Davora Kulića,

2. Radničko vijeće većinom glasova izabralo kandidata Davora Kulića,

3. Vijeće roditelja većinom glasova izabralo kandidata Davora Kulića.

Školski odbor je utvrdio da je kandidat Davor Kulić jednoglasno dobio glasove svih prisutnih članova Školskog odbora.